open-index/open-wikipedia-markdown huggingface dataset:
Herta Müller

**Herta Müller** (s. 17. elokuuta 1953 Nițchidorf, Banat, Romania) on Saksassa nykyisin asuva romaniansaksalainen kirjailija. Hänelle myönnettiin Nobelin kirjallisuuspalkinto 2009. Nobel-komitean perustelussa sanotaan, että hän ”kuvaa riistettyä maisemaa tiiviillä runoudellaan ja suorapuheisella proosallaan”.

Müllerin tuotanto koostuu esseistä, romaaneista ja runoudesta. Hänen tuotantonsa pääaiheita on Romaniassa asuvan saksankielisen vähemmistön huono kohtelu Nicolae Ceaușescun diktatuurin alla.

## Elämä
Herta Müller syntyi saksankielisellä Baanaatin alueella Romaniassa vuonna 1953. Hän kuuluu Romanian saksalaisvähemmistöön, tarkemmin Baanaatin svaabilaisiin (). Ylioppilastutkinnon jälkeen Müller opiskeli Timișoaran läntisessä yliopistossa germanistiikkaa ja romanialaista kirjallisuutta. Vuonna 1976 hän aloitti työt kääntäjänä eräässä koneyrityksessä, mutta joutui jättämään työn vuonna 1979 kieltäydyttyään yhteistyöstä Romanian salaisen poliisin Securitaten kanssa. Hän hankki elantonsa opettamalla kouluissa ja lastentarhoissa ja antamalla yksityistä saksanopetusta.

Müllerin ensimmäinen teos *Matala maa* ilmestyi Romaniassa sensuroituna vuonna 1982, ja kaksi vuotta myöhemmin kokonaisuudessaan Saksassa. Hänellä oli läheisiä yhteyksiä *[[Aktionsgruppe Banat]]* -ryhmittymään, jonka jäsenet joutuivat Romaniassa vaikeuksiin. Müller itse ei kuitenkaan ollut ryhmän varsinainen jäsen. Vuonna 1987 Romanian hallintoa julkisesti arvostellut Müller muutti silloisen aviomiehensä, kirjailija Richard Wagnerin kanssa Länsi-Saksaan.

Müllerin tuotannon toistuvia teemoja on sanottu olevan sorto, pako ja diktatuuri. Hän on julkaissut 22 teosta ja niitä on käännetty yli 20 kielelle. Suomeksi on julkaistu neljä kirjaa Tammen Keltaisessa kirjastossa ja romaani *Hengityskeinu* Otavan kirjastossa.

Müllerin romaani *Hengityskeinu* perustuu runoilija Oskar Pastiorin kokemuksiin pakkotyöläisenä Neuvostoliitossa.

## Teoksia
### Saksaksi
* *Niederungen*, 1982
* *Drückender Tango*, 1984
* *Der Mensch ist ein großer Fasan auf der Welt*, 1986
* *Barfüßiger Februar*, 1987
* *Reisende auf einem Bein*, 1989
* *Wie Wahrnehmung sich erfindet*, 1990
* *Der Teufel sitzt im Spiegel*, 1991
* *Der Fuchs war damals schon der Jäger*, 1992
* *Eine warme Kartoffel ist ein warmes Bett*, 1992
* *Der Wächter nimmt seinen Kamm*, 1993
* *Angekommen wie nicht da*, 1994
* *Herztier*, 1994
* *Hunger und Seide*, 1995
* *In der Falle*, 1996
* *Heute wär ich mir lieber nicht begegnet*, 1997
* *Der fremde Blick oder Das Leben ist ein Furz in der Laterne*, 1999
* *Im Haarknoten wohnt eine Dame*, 2000
* *Heimat ist das, was gesprochen wird*, 2001
* *Der König verneigt sich und tötet*, 2003
* *Die blassen Herren mit den Mokkatassen*, 2005
* *Este sau nu este Ion*, 2005
* *Atemschaukel*, 2009
* *Cristina und ihre Attrappe oder Was (nicht) in den Akten der Securitate steht*, 2009
* *Immer derselbe Schnee und immer derselbe Onkel*, 2011

### Suomennetut teokset
* 
* 
* 
* 
* 

## Lähteet

## Kirjallisuutta
* 

## Aiheesta muualla
Ykkösen kausi 1998

Ykkönen on Suomen toiseksi korkein jalkapallon sarjataso. **Kaudella 1998** sarja pelattiin kahtena 10 joukkueen lohkona. Runkosarja oli kaksinkertainen. Lohkojen viisi parasta joukkuetta pelasivat yhteisen noususarjan. Noususarja pelattiin yksinkertaisena ja joukkueet saivat bonuspisteitä runkosarjan sijoituksen mukaan. Sarjasta nousi suoraan kolme parasta joukkuetta, koska Veikkausliigan joukkuemäärää nostettiin kymmenestä kahteentoista kaudeksi 1999. Neljänneksi sijoittunut karsi liigapaikasta Veikkausliigan toiseksi viimeisimmän kanssa. Sarjanousijat olivat suoraan FC Lahti, KTP ja FC Inter Turku. Karsintojen kautta Veikkausliigaan nousi TPV.

Runkosarjojen viisi viimeistä joukkuetta pelasivat omissa lohkoissaan yksinkertaisen putoamissarjan, jossa runkosarjojen pisteet otettiin mukaan. Kaksi viimeistä joukkuetta putosivat suoraan Kakkoseen.

## Etelälohko

## Pohjoislohko

## Noususarja

Joukkueet saivat bonuspisteitä seuraavasti: lohkojen voittajat 5, toiseksi sijoittuneet 3, kolmanneksi sijoittuneet 2 ja neljänneksi sijoittuneet 1 pisteen. TPV ja Ilves pelasivat uusinnan neljännestä sijasta, jonka TPV voitti 4–1. Ottelua oli katsomassa 3&nbsp;620 henkeä. TPV karsi liigapaikasta Finnairin Palloilijoiden kanssa ja nousi Veikkausliigaan vierasmaalisäännöllä.  

*TPV Tampere–FinnPa Helsinki 1–1
*FinnPa Helsinki–TPV Tampere 2–2

### Yleisömäärät

## Putoamissarja etelälohko

### Yleisömäärät

## Putoamissarja pohjoislohko

### Yleisömäärät

## Lähteet

*http://www.rsssf.com/tablesf/fin2hist.html

### Viitteet
Garry Unger

**Garry Douglas "Iron Man" Unger** (s. 7. joulukuuta 1947 Edmonton, Alberta, Kanada) on uransa lopettanut kanadalainen jääkiekkoilija, pelipaikaltaan keskushyökkääjä.

Unger pelasi NHL:ssä 16 kautta vuosina 1967-1983 pelaten Toronto Maple Leafsissa, Detroit Red Wingsissa, St. Louis Bluesissa, Atlanta Flamesissa, Los Angeles Kingsissa ja Edmonton Oilersissa. 

Unger pelasi NHL:n runkosarjassa 1105 ottelua ja teki tehopisteet 413+391=804 ja sai 1075 jäähyminuuttia. 

Unger pelasi 914 perättäistä ottelua NHL:ssä 24. helmikuuta 1968 ja 21. joulukuuta 1979 välisenä aikana. 

Jääkiekkouran jälkeen Unger toimi vuosina 1989–2004 päävalmentaja IHL:ssä ja CHL:ssä. Hänen valmentamansa Tulsa Oilers voitti CHL:n mestaruuden vuonna 1993.

## Tilastot

## Lähteet
*
*
Brad Sellers

**Bradley Donn ”Brad” Sellers** (s. 17. joulukuuta 1962 Warrensville Heights, Ohio) on yhdysvaltalainen entinen koripalloilija. Sellers varattiin NBA:han vuonna 1986. 

## Lähteet

## Aiheesta muualla
*NBA:n pelaajaprofiili
...For the Kids

**...For the Kids** on rap rock -yhtye Gym Class Heroesin esikoisalbumi, joka julkaistiin joulukuussa 2001.

## Kappaleet
#
#
#
#
#
#
#
#
#
#
#
#
#
#
#

## Kokoonpano
* Jason Amsel – kitara
* Milo Bonacci – kitara
* Ryan Geise – basso
* Travis McCoy – laulu
* Matt McGinley – rummut
* Jim Paciulli – laulu
* DJ Sie One – samplet
* Timothy McGown – laulu

## Aiheesta muualla
* ''...For the Kids'' discogs.com -sivustolla
Janus Putkonen

**Janus Kostia Putkonen** (s. 16. marraskuuta 1974 Pernaja) on suomalainen teatteriohjaaja ja toimittaja. Putkonen on toiminut perustamansa Verkkomedia-sivuston päätoimittajana 2011–2015. Vuosina 2015–2018 hän toimi Donetskin separatistialueen tiedotuskeskuksen Doni-newsin johtajana. Vuodesta 2019 hän on ollut MV-median päätoimittaja. Venäjän rahoittamat Doni-news ja MV-media ovat Putkosen aikana keskittyneet Donetskin kansantasavaltaan liittyneeseen venäläismieliseen propagandaan. Putkonen on antanut suosituksia keille toimittajista annetaan pääsy Donetskin separatistialueelle.

## Elämä
Putkonen oli vuoden 1995 Mr. Finland -kilpailun lehdistön suosikki, mutta ei sijoittunut palkintosijoille. 

Putkonen on toiminut Porvoon Teatterin ohjaajana ja käsikirjoittajana vuodesta 1996. Hän on myös näytellyt ja tehnyt lavastus-, valaistus- ja äänisuunnitteluja. Putkonen toimi *Verkkomedia*-sivuston päätoimittajana vuosina 2011–2013 ja asui Nakhon Sawanissa Thaimaassa.  Verkkomedia-sivuston teemoina olivat globaalin eliitin kritiikki, uutisointi Venäjän näkökulmasta ja maahanmuutto- sekä juutalaisvastaisuus.

Hän on asunut venäläisten miehittämässä Donetskissa heinäkuusta 2015 lähtien, jonne hän on perustanut niin sanotun Donetskin kansantasavallan asioista kertovan englanninkielisen Doni news -uutistoimiston. Syyskuussa 2016 hän nousi julkisuuteen tarjottuaan Ilja Janitskinille poliittista turvapaikkaa ns. Donetskin kansantasavallasta. Putkonen on kertonut hakeneensa Venäjän kansalaisuutta.  Putkosella oli niin sanotun Donetskin kansantasavallan "kansalaisuus" ja hän kävi äänestämässä venäläismiehittäjän järjestämässä "kansanäänestyksessä" Luhanskin Venäjään liittämisen puolesta. 

Vuodesta 2019 hän on ollut MV-median päätoimittaja. Venäjän rahoittamat Doni-news ja MV-media ovat Putkosen aikana keskittyneet ns. Donetskin kansantasavaltaan liittyneeseen venäläismieliseen propagandaan.

Putkonen on osallistunut suomalaisten rekrytoimiseen Itä-Ukrainan sotaan Venäjän puolella.

Putkosen omaelämäkerta *Patriootin päiväkirja 1* ilmestyi vuonna 2023 Johan Bäckmanin yhtiön kustantamana. Monet kirjakaupat kieltäytyivät myymästä sitä.

## Yksityiselämä
Putkosen vanhemmat ovat oopperalaulaja Marko Putkonen ja teatteriohjaaja Tuovi Putkonen. Hänellä on kaksi siskoa, joista vanhempi Krista Putkonen-Örn on näyttelijä.

## Lähteet
Fokino (Brjanskin alue)

**Fokino** () on kaupunki ja kaupunkipiirikunta Brjanskin alueen Venäjällä. Se sijaitsee Desnan sivujoen Bolvan rannalla 16 kilometriä Brjanskista pohjoiseen. Kaupungin kautta kulkee Brjanskin ja Vjazman välinen rautatie. Asukkaita on 13&nbsp;876 henkeä (vuonna 2010).

Paikkakunta on saanut alkunsa vuonna 1899 perustetun sementtitehtaan asuintaajamasta. Aluksi sen nimenä oli *Tsementnyi*. Vuonna 1964 siitä tuli kaupunki, joka nimettiin vallankumoussankari I.I. Fokinin mukaan. Sementtitehtaan lisäksi siellä on nykyään myös muuta rakennustarviketeollisuutta.

## Lähteet
Magnar Estenstad

**Magnar Estenstad** (27. syyskuuta 1924 Hølonda, Norja – 13. toukokuuta 2004 Meldal, Norja) oli norjalainen hiihtäjä, jonka uran huippuvuodet ajoittuivat 1950-luvulle.

Vuonna 1952 Estenstad hiihti Oslon olympiakisoissa pronssille 50 kilometrin kilpailuissa ja saavutti viestijoukkueessa hopeaa. 18 kilometrin kilpailussa hän sijoittui yhdenneksitoista. Samana vuonna hän voitti Holmenkollenin 50 kilometrin kilpailun.

Estenstad voitti Norjan mestaruuden 50 kilometrin hiihdossa viidesti vuosina 1948, 1949, 1952, 1953 ja 1954. Ensimmäisellä kerralla hän voitti sen 23-vuotiaana. Vuonna 1950 hän voitti Norjan mestaruuden 30 kilometrin hiihdossa. Estenstad oli vuonna 1954 mukana Norjan mestaruuskilpailuissa, joissa hän voitti 50 kilometrin kilpailun. Hän osallistui myös 30 kilometrin kilpailuun, mutta hän kaatui ja mursi reisiluunsa. Estenstad joutui viideksi kuukaudeksi sairaalaan ja lopetti urheilu-uransa.

## Lähteet
*
*

### Viitteet

## Aiheesta muualla

*
Furl

**Furl** (*File Uniform Resource Locators*) oli tutkijoiden suosima linkkien jakopalvelu, joka sittemmin lakkautettiin ja yhdistettiin Diigoon. Se perustettiin vuonna 2003. Furl tarjosi ryhmät, linkkien arvioinnin, sekä linkitettyjen sivujen tallentamisen muistiin (ei kuvista eikä linkitetyistä resorsseista), joten linkittämäsi sisältö pysyi tallessa pysyvästi, vaikka sisältö hävisikin alkuperäisestä paikastaa, näin ollen vanhentuvat ja muuttuvat linkit olivat pienempi ongelma.

## Aiheesta muualla
* http://lemill.net/community/groups/sosiaalinen-media-opetuksessa
Ilmari Salminen (kansantaiteilija)

**Ilmari ”Imppu” Salminen** (1929 Helsinki – 2008) oli suomalainen Petäjävedellä asunut kansantaiteilija jolla oli oma ITE-taiteen museo Petäjäveden Metsäkulmalla sijainneessa kotimökissään.

Salminen vietti lapsuusvuotensa Helsingin Eirassa mutta sota-aikana hän muutti pakoon Helsingin pommituksia Paavo-setänsä maatilalle Petäjävedelle ja asui siellä siitä lähtien maata viljellen ja hevosia hoitaen. Sedän kuoltua 1986 tila siirtyi Impulle ja hän alkoi pian rakentaa mökkiinsä omaa ”Imppulandiaa”. Mökin seinillä oli Salmisen tekemiä kuvia joissa keskellä olevan tavallisesti lehdestä leikatun valokuvan ympärille oli piirretty itämaista mandalaa muistuttava monimutkainen pisteistä ja viivoista koostuva symmetrinen kuvio. Valokuvat saattoivat esittää julkisuuden henkilöitä tai ne olivat esimerkiksi auto-, eläin- tai tyttökuvia.

Salmisella oli myös kotiseutumuseo jossa oli esillä omatekoisia pyssyjä ja rahaa sekä erilaisia Salmisen keräämiä vanhoja esineitä. ”Mediapajassa” oli Impun koristelemia vanhoja televisioita ja radioita sekä omatekoisia satelliittikännyköitä joilla Imppu otti yhteyttä maailman johtajiin. Museon kokoelmiin kuuluivat myös UFO-asemat ja pulloista sekä hehkulampuista kootut tutkaukot. Museon vieraita Imppu viihdytti kaksirivisellä haitarillaan soittaen omia ITE-sovituksiaan.

## Lähteet
* Kiasma : Omissa maailmoissa näyttely 2005 : taiteilijat – Ilmari Salminen
* Erkki Pirtola : Imppulandian riemutohtori, Maaseudun sivistysliiton sidosryhmälehti Kantri 2007
Arto Ali-Eskola

**Arto Ali-Eskola** (s. 1948) on suomalainen Marttilassa asuva ITE-taiteilija ja kuvanveistäjä, joka on tunnettu betoniveistoksistaan.

Ali-Eskola tekee betoniveistoksia itse kehittämällään valutekniikalla. Hän kaivaa maahan suuren kuopan, jonne hän pystyttää aluksi veistoksen valussa tarvittavat tukirakenteet, ja sen jälkeen kaataa muottiin betonin. Veistoksen viimeistelyssä Ali-Eskola käyttää vielä savea. Ali-Eskola on tehnyt tällä tekniikalla luonnollista kokoa olevia hirvi- ja hevospatsaita ja suuren norsupatsaan. Ali-Eskola kaivertaa myös puisia reliefejä käyttäen valokuvia mallina.

Taiteilijan kotikunnassa Marttilassa esillä olevia taiteilijan julkisia teoksia ovat Pyhän Martin patsas Marttilan kunnantalon edustalla, joka perustuu  Marttilan vaakunaan, Härkävankkurit-patsas Hämeen Härkätien varrella Marttilan keskustassa, Kyntäjä-patsas Marttilan Ollilan kylässä valtatien 10 ja Kyröntien risteyksessä sekä Presidenttireliefit Marttilan kunnantalon aulassa.

Paitsi taiteilijana Ali-Eskola on tunnettu myös sääprofeettana ja kilpakyntäjänä.

## Kuvia teoksista

Tiedosto:Arto Ali-Eskola, Härkävankkurit.JPG|*Härkä­vankkurit*, Mylly­pellon­tiellä, Marttila.
Tiedosto:Arto Ali-Eskola Härkävankkurit kuvattu 2018.jpg|*Härkä­vankkurit*, Härkä­tiellä, Marttila.
Tiedosto:Kyntäjä.jpg|*Kyntäjä*, Marttila.
Kuva:Pyhän Martin patsas.jpg|*[[Pyhä Martti|Pyhän Martin]] patsas*, Marttila.
Tiedosto:Suomalainen sotilas.jpeg|*Suomalainen sotilas*, 2002, Naantali.
Tiedosto:Hirvet, Kiiruun puisto, Somero.JPG|*Hirvet*, 2003, Somero.


## Lähteet
Aarne Hartelin

**Aarne Ilmari Hartelin** (s. 8. kesäkuuta 1962 Tampere) on suomalainen muusikko, joka tunnetaan parhaiten Finlanders-yhtyeen basistina ja nyttemmin myös pääasiallisena laulusolistina. Hän on Finlanders-yhtyeen alkuperäisjäsen ja säveltänyt sen levytystuotantoon lukuisan määrän lauluja.
 
Hartelin on toiminut sähköbassonsoitonopettajana Turun konservatoriossa.

Säveltäjänä Hartelin osallistui Seinäjoen Tangomarkkinoiden tangosävellyskilpailuun vuonna 2008 tangolla ”En kasvojas muista” (san. Jorma Toiviainen), joka voitti kilpailun. Tangosta on sittemmin tullut artistien vakio-ohjelmistoa.

Hartelinin tunnetuimpia sävellyksiä ovat "Hiljaiset sillat", "En kasvojas muista", "Enemmän kuin milloinkaan", "Amor", "Rannalle sannalle", "Ihana ilta" ja "Seikkailija".

Teoston elävän musiikin rekisterin mukaan ’’Hiljaiset sillat’’ on ollut viime vuosina Suomen esitetyimpiä sävellyksiä. 

## Lähteet
*http://www.finlanders.fi/kokoonpano/aarne-hartelin/
*http://www.gramofoni.fi/hiljaiset-sillat-livena-vuoden-2016-toiseksi-soitetuin/
*http://www.tangomarkkinat.fi/historia/kilpailuiden-historia/ 
*https://www.mtvuutiset.fi/artikkeli/saveltajat-saavat-keikoilla-soivasta-musiikista-leijonanosan-leivastaan/5312376
* Aarne Hartelin lauluntekijänä - Fono.fi
Seepiat

**Seepiat** (Sepiida) on mustekaloihin kuuluva nilviäislahko. Seepiat, kuten useimmat muutkin  mustekalat, erittävät puolustautuessaan tummanruskeaa mustetta. Seepioilla on kehittynyt hermosto ja hyvät muistiominaisuudet, ja niitä tutkitaan tämän takia paljon. Ne ovat jokseenkin lyhytikäisiä ja elävät tavallisesti 1,5-2-vuotiaaksi. Lajeista tunnetuin on seepia (*Sepia officinalis*).

## Rakenne
Seepian vartalo koostuu vaipasta ("ruumis"), päästä sekä kymmenestä lonkerosta, joista kaksi on muita pidempiä  pyyntilonkeroita.

Seepioiden vaippa on pussimainen, solakka. Sen selkäpuolella on kilpimäinen sisäinen tukiranka, seepiansuomu (aiemmin usein 'valaansuomu'). Ruumiin kyljessä on eväreunus, pitkä poimu, jonka aaltomaisen liikkeen avulla seepia liikkuu eteenpäin. Seepiat voivat vaihtaa selkäpuolen väritystään kuten kameleontit kromatoforiensa, eli väripigmenttisolujensa avulla. Vatsapuoli on valkoinen.

Seepioiden kuori on sisäinen, se sijaitsee näkymättömissä eläimen vaipan alla. Se antaa seepialle sen tunnusomaisen muodon. Kuori on huokoinen, sen alapuolella on mikroskooppisia ilmalokeroita, joihin vettä sisään tai ulos pumppaamalla eläin säätelee ominaispainoaan, joten sen ei tarvitse aktiivisesti uida uintisyvyytensä säilyttämiseksi. 

Seepioilla on kaksi kidusta, jotka sijaitsevat vatsapuolen vaippaontelon perällä. Kiduksilla on kummallakin oma sydämensä. Seepioilla on hyvin tehokas verenkiertojärjestelmä. Niiden veri on sinistä. 

Seepialajit ovat tavallisesti 15–25 cm pituisia vaipan pituudella mitaten, mutta suurin laji, australialainen *[[Sepia apama]]* voi saavuttaa 50 cm vaipanmitan ja painaa 10 kg.

## Ravinto ja ruokailu
Seepiat ovat petoja, jotka pyytävät ruokansa lähinnä väijytyksestä sinkoamalla imukupilliset pyyntilonkeronsa saaliiseen. Ne paloittelevat saaliin sarveisnokallaan ja raastavat sen ihon rikki erityisellä raastinkielellä, *radulalla*. Seepiat syövät katkarapuja ja muita äyriäisiä, pikkukaloja, muita nilviäisiä ja jopa omia lajitovereitaan. 

## Kalastus ja käyttö
Seepiat ovat runsaslukuisia ja niitä pyydetään ahkerasti etenkin Välimerellä ja Itä-Aasiassa. Siellä ne ovat suosittua ja yleistä ruokaa.

Ainakin antiikin ajoista seepioiden mustetta on käytetty väriaineena. Seepioiden kalkkikuoria, valaansuomuja, myydään lemmikkilintujen ja lemmikkikilpikonnien kalkinlähteeksi. Niitä on käytetty myös kultaseppien valumuottien ja hiontapulverin valmistamiseen.

## Lähteet
* Tuomo Lintulaakso: Mustekalat - taksonomiaa ja gastronomiaa: seepiat
* Aapo Ahola (1999) Seepia Seepia 1:3-7. Lukiolaisten tiedelehti.

### Viitteet
As Cruel as School Children

__NOTOC__
**As Cruel as School Children** on rap rock -yhtye Gym Class Heroesin kolmas studioalbumi, joka julkaistiin 25. heinäkuuta 2006.

Albumin kappale ”Cupid’s Chokehold” on ollut aikaisemmalla Gym Class Heroesin *[[The Papercut Chronicles]]* -albumilla, mutta se julkaistiin tämän albumin singlenä. Kyseinen kappale sisältää samplen Supertrampin ”Breakfast in America” -kappaleesta. Heinäkuussa 2007 albumia oli myyty 471,890 kappaletta.

## Kappaleet
#1st Period: 
#2nd Period: 
#3rd Period: 
#4th Period: 
#Lunch: 
#6th Period: 
#7th Period: 
#8th Period: 
#Study Hall: 
#10th Period: 
#Yearbook Club: 
#12th Period: 
#13th Period: 
#Intramurals: 
#Detention: 

### Bonus CD
# 
# 
# 
# 

## Kokoonpano
* Travis McCoy (Schleprok) – laulu
* Disashi Lumumba-Kasongo – kitara
* Matt McGinley – rummut
* Eric Roberts – basso

## Arvostelut
* AllMusic: 

## Listasijoitukset

## Lähteet
Raimo Hirvonen

**Raimo Hirvonen** (s. 20. heinäkuuta 1957 Sääminki) on suomalainen entinen jääkiekkopuolustaja. Hän sai kiekko-oppinsa SaPKossa, mutta pelasi siellä vain yhden kauden miesten pelejä, Suomen sarjassa 1974-75. Sen jälkeen hän pelasi koko loppu-uransa Helsingissä ja edusti HIFK:ta 16 kautena. Ennen HIFK:ta hän pelasi kauden 1975-76 Pitäjänmäen Tarmossa. 

Hirvonen pelasi viimeiset SM-liigaottelunsa kaudella 1991-92. Tälle kaudelle hänet kutsuttiin mukaan HIFK:n kokoonpanoon neljäksi otteluksi, jotta hän saisi 500 liigaottelua täyteen. Tämä tapahtui marraskuussa 1991 KalPaa vastaan. Hirvonen pelasi ottelussa kolme vaihtoa laitahyökkääjänä. 

Yhteensä hän pelasi 500 SM-liigaottelua ja teki niissä tehot 79+115=194 ja keräsi 171 jäähyminuuttia.

Hirvonen voitti Suomen mestaruuden keväällä 1983 ja SM-hopeaa 1986. Hän pelasi myös MM-kilpailuissa 1982 ja Kanada Cupissa 1981.

Pelaajauransa jälkeen Hirvonen on valmentanut Karhu-Kissoja sekä HIFK:n A-junioreita.

## Lähteet
*European Hockey.net

### Viitteet
The Quilt

**The Quilt** on rap rock -yhtye Gym Class Heroesin neljäs studioalbumi. Albumi julkaistiin 9. syyskuuta 2008.

## Kappaleet

## Arvostelut
* Metacritic: 69/100
* Allmusic: 
* Entertainment Weekly: B
* Rolling Stone: 

## Listasijoitukset

## Lähteet
Jari Kapanen

**Jari Kapanen** (s. 1. maaliskuuta 1954 Joensuu) on suomalainen entinen jääkiekkoilija. Kapanen pelasi hyökkääjänä kasvattajaseurassaan Jokipojissa, TPS:ssä, Karhu-Kissoissa, Jokereissa ja HIFK:ssa vuosina 1971–1986. Hänet palkittiin kauden 1974–1975 herrasmiespelaajana, Raimo Kilpiö -palkinnolla.

Kapasen veli Hannu pelasi Jokereissa yhtäaikaa vuosina 1974–1977. Hannun siirryttyä HIFK:hon Jari tappeli jokeripaidassa veljeään vastaan heti Hannun ensimmäisen HIFK-kauden 1977–1978 aikana. Tappelua oli luonnehdittu legendaariseksi ja Kapasten yhteenottoa oli ennakoitu jo ennen ottelua.

Hannu Kapanen toteaa tappelusta:

Vuosina 1978–1980 Jokereiden kapteenina toiminut Jari Kapanen siirtyi HIFK:hon kaudeksi 1980–1981 ja hän voitti Suomen mestaruuden keväällä 1983. Lokakuussa 1983 Kapanen teki kolmessa peräkkäisessä runkosarjaottelussa kypärätempun, kaikkiaan 10 maalia (4+3+3). Kapasen SM-liigaura päättyi keväällä 1986 SM-hopeaan. Hän pelasi vielä kauden 1986–1987 II-divisioonassa, Etelän-Vantaan Urheilijoiden riveissä.

Myös Hannu-veljen pojat Sami ja Kimmo ovat pelanneet jääkiekkoa ammattilaisina.
## Tilastot

## Lähteet
*
*
*
*''Neljä Kapasta pelannut IFK:ssa'' HIFK:n kotisivulla
Unetša

**Unetša** () on kaupunki Brjanskin alueella Venäjällä. Se sijaitsee Dneprin vesistöön kuuluvan Unetšajoen yläjuoksulla 140 kilometriä Brjanskista lounaaseen. Kaupunki on Unetšan piirin keskus. Siellä risteytyvät Brjanskiin, Gomeliin, Oršaan ja Hutor-Mihailovskiin johtavat rautatiet. Asukkaita on 26&nbsp;500 henkeä (vuonna 2009).

Paikkakunta on saanut alkunsa vuonna 1887 perustetusta rautatieasemasta. Vuonna 1929 siitä tuli risteysasema. Kaupunginoikeudet Unetša sai vuonna 1940. Toisen maailmansodan aikana se oli saksalaisten miehittämä. Nykyään siellä on rautatieliikennettä palvelevia yrityksiä, elintarviketeollisuutta ja sähkölaitetehdas.

Unetšassa sijaitsee eräs Keski-Euroopan energiahuollolle tärkeän Družba-öljyputken pumppuasemista. Sieltä lähtee myös tämän öljyputken sivuhaara Valko-Venäjän Kastsjukovitšyyn ja edelleen Navapolatskin öljynjalostamolle, jossa putkisto jakautuu Latviaan ja Liettuaan. Unetša on lisäksi rakenteilla olevan Itämeren öljyputkiston lähtöpiste. Tällä Venäjän uudella öljyputkistolla pyritään kuljettamaan jo vuoden 2012 lopussa merkittävästi raakaöljyä Suomenlahden rannalle Laukaansuun satamaan..     

## Lähteet

## Aiheesta muualla
* Unetšan piirin sivusto 
* Epävirallinen kaupunkisivusto
The Papercut Chronicles

__NOTOC__
**The Papercut Chronicles** on rap rock -yhtye Gym Class Heroesin toinen studioalbumi, joka julkaistiin 22. helmikuuta 2005.

Albumin kappale "Cupid's Chokehold" sisältää samplen Supertramp -yhtyeen "Breakfast in America" -kappaleesta. "Cupid's Chokehold" julkaistiin uudelleen yhtyeen seuraavalla *[[As Cruel as School Children]]* -nimisellä albumilla.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# Boomerang Theory (Japanin bonuskappale)

### Bonus CD
# Chicago (Remix)
# Heart Transplant (Remix)
# Attention (Remix)
# Gotta Get Out of Here (Remix)

## Kokoonpano
* Travis McCoy – laulu
* Disashi Lumumba-Kasongo – kitara
* Matt McGinley – rummut
* Ryan Geise – basso
* Doug White – tuottaja, äänittäjä
* Matt Green – miksaus, äänittäjä
* Adam English – piano
* Rand Bellavia – laulu
* Milo Bonacci – kitara
* Sie One – tuotanto kappaleilla 1, 8, 12 ja 18
* Gary Ventura – valokuvat
* Evan Leake – kansi

## Lähteet
James Bradford DeLong

**James Bradford DeLong** (tunnetaan myös nimillä **J. Bradford DeLong** ja **Brad DeLong**) (s. 24. kesäkuuta 1960 Boston) on Berkeleyn yliopiston kansantaloustieteen professori. Hän oli Yhdysvaltain apulaisvaltiovarainministeri Bill Clintonin kaudella. Hän on kirjoittanut blogia ja kolumneja. Suomessa hänen kolumnejaan julkaisi Taloussanomat vuosina 2003–2009.

DeLongin erikoisaloja ovat talouskasvu, makrotalous, rahoitus ja taloushistoria.

DeLong väitteli Harvardin yliopistosta vuonna 1987. Hän aloitti Berkeleyssä apulaisprofessorina vuonna 1993 ja varsinaisena professorina vuonna 1997. Ennen tuloaan Berkleyn kansantaloustieteen osastolle DeLong oli  apulaisprofessori Harvardin yliopiston taloustieteen laitoksella. Hän on myös ollut John M. Olin Fellow National Bureau of Economic Researchissa, taloustieteen apulaisprofessori Bostonin yliopistossa ja lehtori taloustieteen laitoksella MIT:ssä.

Akateemisen uransa ohella DeLong työskenteli myös Yhdysvaltain hallituksessa talouspolitiikan apulaisministerinä vuosina 1993–1995. Hän työskenteli Clintonin hallituksen vuoden 1993 budjetin parissa, tullitariffeja ja kauppaa koskevan yleissopimuksen Uruguayn kierroksella sekä Pohjois-Amerikan vapaakauppasopimuksen, makrotalouspolitiikan ja lopultaepäonnistuneen terveydenhuoltouudistuksen parissa.

## Lähteet

 

## Aiheesta muualla
* J. Bradford DeLongin kotisivu
Jukka Lanki

**Jukka Lanki** (s. 11. kesäkuuta 1971) on suomalainen hiihtosuunnistaja ja moninkertainen MM-mitalisti. Aktiiviurallaan hän edusti Lounais-Hämeen Rastia.

Lanki voitti hopeaa pitkältä matkalta Krasnojarskin MM-kilpailuissa 2000 ja pronssia Levin MM-kilpailuissa 2005. Lisäksi hän on voittanut kolme viestihopeaa vuonna 2000 Krasnojarskissa, 2002 Borovetzissa ja 2005 Levillä sekä kaksi viestipronssia vuonna  1998 Windischgarstenissa ja 2004 Östersundissa. Hiihtosuunnistuksen maailmancupin kokonaiskilpailussa Lanki sijoittui toiseksi vuonna 2001 ja kolmanneksi vuonna 2000.

## Lähteet
Bitch Slap

**Bitch Slap** on 2009 valmistunut toimintaelokuva, jonka on ohjannut Rick Jacobson. Yhdysvaltalaisfilmin pääosissa ovat Julia Voth, Erin Cummings, America Olivo ja Michael Hurst. Cameo-rooleissa esiintyvät Lucy Lawless, Kevin Sorbo ja Renée O'Connor. Filmiä on luonnehdittu ”postmodernin, ajattelevan ihmisen paluuksi  1950-, 1960- ja 1970-lukujen B-elokuvien ja eksploitaatiofilmien pariin, mutta myös niiden helläksi parodiaksi.”

## Roolit

## Lähteet

## Aiheesta muualla
* 
* Virallinen sivu  
* Elokuvan fanisivu
Richard Dacoury

**Richard Dacoury** (s. 6. heinäkuuta 1959 Abidjan, Norsunluurannikko) on ranskalainen entinen koripalloilija. Dacoury voitti uransa aikana yhden Euroliigan mestaruuden kaudella 1992–1993.

## Lähteet

## Aiheesta muualla
*FIBA
Kaljunaamabulbuli

**Kaljunaamabulbuli** (*Pycnonotus hualon*) on Kaakkois-Aasiasta kotoisin oleva bulbuleiden heimoon kuuluva varpuslintu. Se kuvattiin tieteelle uutena lajia vuonna 2009, kun se löytyi Laosista.

Linnulla on puna- ja sinisävyinen lähes kalju pää. Vastaavaa ei ole tavattu muilla aasialaisilla varpuslinnuilla. Lintu on noin rastaan kokoinen ja väriltään se on päätä lukuun ottamatta oliivinvihreä. Se elää huonosti tunnetulla, harvapuustoisella karstimaaseudulla. Luultavasti tästä syystä laji löydettiin vasta 2009, vaikka se on ulkonäöltään, elintavoiltaan sekä ääneltään silmiinpistävä. Kyseiseltä alueelta on löydetty muitakin uusia eliölajeja.

## Katso myös
* Phylloscopus calciatilis, toinen samalta alueelta löytynyt uusi lintulaji

## Lähteet

## Aiheesta muualla
* 
* 
*
Ray Cunningham

**Ray Cunningham** (s. 5. joulukuuta 1977 Louisville) on yhdysvaltalainen koripalloilija, joka edusti kaudella 2009–2010 Korisliigassa pelaavia UU-Korihaita.

## Ura
Cunningham on pelannut suuren osan urastaan Yhdysvaltain alasarjoissa. Vuonna 2007 hän voitti CBA:n donkkikisan. Finaalissa toiseksi jäi myöhemmin NBA:ssa pelannut Jamario Moon. Kaudeksi 2008–2009 Cunningham siirtyi ensimmäistä kertaa urallaan Yhdysvaltojen ulkopuolelle. Tällöin hän siirtyi Forssan Koripoikiin. Kauden jälkeen Cunningham jatkoi uraansa Suomessa Korihaiden joukkueessa. Korihaissa pelatessaan hänen kätensä murtui, jonka takia hänen sopimuksensa purettiin seuran kanssa joulukuussa 2009.

## Lähteet
Crookers

**Crookers** on italialaisen Francesco ”Phra” Barbaglian elektroniseen musiikkiin keskittynyt sooloprojekti. Se oli ennen Barbagliasta ja Andrea ”Bot” Fratangelosta koostuva duo, mutta Fratangelo ilmoitti lähtevänsä duosta vuonna 2012, minkä jälkeen Barbaglia jatkoi musiikkinsa julkaisemista pitäen kuitenkin duon nimen. Barbaglia ja Fratangelo ovat molemmat Milanosta.

Crookersin ensimmäinen studioalbumi *Tons of Friends* ilmestyi vuonna 2010 ja toinen, *Dr Gonzo*, vuonna 2011. Lisäksi yhtye on julkaissut useita EP:itä ja remixejä sekä yhden bootleg-albumin.

## Lähteet

## Aiheesta muualla

* Crookersin verkkosivut
Tarquinio Provini

**Tarquinio Provini** (29. toukokuuta 1933 Cadeo, Italia – 6. tammikuuta 2005 Bologna, Italia) oli italialainen ratamoottoripyöräilijä. Hän voitti maailmanmestaruuden 125-kuutioisissa vuonna 1957 ja 250-kuutioisissa vuonna 1958. Ensimmäisen mestaruuden Provini ajoi Mondialilla ja seuraavan MV Agustalla.

Tarquinio Provini aloitti kilpauransa vuonna 1949 setänsä *Cesar Provinin* nimellä, koska Tarquinio oli vielä liian nuori saamaan kilpailulisenssin. Setänsä nimellä hän voitti alueellisia mestaruuksia ja myöhemmin omalla nimellään Italian mestaruuksia. MM-sarjassa Provini oli heti alusta saakka sarjan parhaimmistoa. Ensimmäisen MM-osakilpailun hän ajoi vuonna 1954 ja oli kilpailun toinen. Seuraavassa osakilpailussa tuli jo uran ensimmäinen voitto. Provinin ura päättyi vuonna 1966 vakavaan loukkaantumiseen Mansaaren osakilpailussa. Hän mursi selkänsä ja halvaantui lantiosta alaspäin. Uran jälkeen Provini perusti *Protar* -nimisen yrityksen, joka valmistaa moottoripyörien pienoismalleja.

## Saavutukset
### 125cc-luokka
*Maailmanmestari 1957
*MM-sarjan toinen 1959
*6 osakilpailuvoittoa, 7 kakkossijaa ja 3 kolmossijaa

### 250cc-luokka
*Maailmanmestari 1958
*MM-sarjan toinen 1957, 1959 ja 1963
*14 osakilpailuvoittoa, 2 kakkossijaa ja 5 kolmossijaa

### 350cc-luokka
*1 kakkossija ja 1 kolmossija MM-osakilpailuissa

## Lähteet
Kimmo Heinonen (koripalloilija)

**Kimmo Heinonen** (s. 31. tammikuuta 1968) on suomalainen koripalloilija ja koripallovalmentaja.

Pelaajauransa aikana Heinonen pelasi Uudenkaupungin Korihaissa, jota hän myöhemmin myös valmensi. Seuran päävalmentajana Heinonen toimi kaudella 1999–2000.

Heinonen pelasi ensimmäisen SM-sarjaottelunsa kaudella 1986–1987. Hän voitti myöhemmin Korihaiksi nimensä muuttaneessa Uudenkaupungin Urheilijoissa Suomen-mestaruuden kaudella 1989–1990.

## Lähteet
WWE Bragging Rights

**WWE Bragging Rights** on showpaini pay-per-view (PPV) tapahtuma, minkä tuottaa World Wrestling Entertainment (WWE) lokakuisin. Tapahtuma paikkasi Cyber Sunday tapahtuman vuonna 2009. Show’n konseptina on taistelu RAW:n ja SmackDown brändien välillä. Show’n lopuksi jaetaan Bragging Rights palkinto paremmalle brändille.

## Bragging Rights tapahtumat

## Katso myös
* Luettelo WWE pay-per-view tapahtumista

## Lähteet
* WWE Bragging Rights sivut
Rogue Trip: Vacation 2012

**Rogue Trip: Vacation 2012** on SingleTracin kehittämä ja GT Interactiven julkaisema ajopeli. Peli julkaistiin PlayStationille vuonna 1998. Pelin idea muistuttaa *[[Twisted Metal]]* -sarjaa. Pelissä on The Mighty Mighty Bosstonesin säveltämä ääniraita.

## Pelaaminen
*Rogue Trip: Vacation 2012* on kilpa-ajoa, jossa käytetään aseita. Pelaaja valitsee ajoneuvon ja paikan sekä taistelee vihollisten kanssa. Aseita ja parannuksia on ripoteltu pitkin ratoja ja niitä voi kerätä. Viimeinen hengissä oleva kuski on voittaja.

Juonessa pelaaja on autopalkkamurhaaja, joka ottaa kyytiinsä turisteja erilaisissa paikoissa ja esittelee nähtävyyksiä. Koska yhdessä radassa on vain yksi turisti, pelaajan voittamista estävät kilpakumppanit. Rahaa pelaaja saa keräämällä dollarimerkkejä ja tuhoamalla kulisseja. Rahaa käytetään elämä- ja asepäivityksiin.

## Hahmot ja autot
* Richard ”Dick” Biggs: Murhanhimoinen kokki, joka ajaa Meat Wagonia, muunneltua hot dog -autoa.
* Sister Mary Lascivious: Nunna, joka ajaa Destroying Angelia, muunneltua koulubussia.
* Necrobot: Robotti, joka ajaa Pyro-säiliörekkaa.
* Agent Orange: Ydintuhoon valmistautuva agentti, joka ajaa futuristista Biohazard-panssarivaunua.
* Ratman: Keski-ikäinen supersankari, joka ajaa Intruder-urheiluautoa.
* Schiz O’ Manic: Mielisairaalasta karannut hullu, joka ajaa Ozone-ambulanssia.
* Bunny: Entinen kauneuskuningatar, joka ajaa Bitchin’ Wheelsiä, vaaleanpunaista Chevrolet Camaroa.
* Elvis D. Kang: Elvis-matkija, joka ajaa Rock N’ Rulea, punaista Cadillacia
* Daisy June McCoy: Maalaistyttö, joka ajaa Gator Baitia, propelliperäistä ilmatyynyalusta pyörillä
* Snake Eye Shaddock: Lännenmieskyborgi, joka ajaa panssaroitua Sidewinder-rantakirppua
* Francis ”Legs” McGee: Showpainija, joka ajaa Verminiä, pientä Miniä.
* Goliath: Pieni vihreä avaruusolio, joka ajaa katujyrää. The Maul -radan tai vaihtoehtoisesti Area 51 -radan loppuvastus.
* Nightshade: Kyborginainen, joka ajaa panssaroitua piikkipalloa. Neon Nightmare -radan pomovastustaja.
* Xagnar the Abductor: Avaruusolio, joka lentää Flying Sauceria, lentävää lautasta.
* Agent XQJ-37: Salaperäinen agentti, joka lentää Helicopteria.
* Big Daddy: Hämärä rikollispomo, joka ohjaa suurta robottia ja on pelin loppuvastus.

## Radat
* XLAX: Lentokenttä. Kiitoradoilla on lentoon lähdössä olevia lentokoneita.
* Daddywood: Hollywood-kopio.
* The Maul: Washington-kopio.
* Area 51: Alue 51 -kopio. Sisältää salaisen portaalin, josta pääsee Kuuhun.
* Neon Nightmare: Las Vegas -kopio. Alue täynnä neonvaloja, kasinoita ja peliautomaatteja.
* Eternal Acres: Roomaa muistuttava alue täynnä kukkuloita.
* So Cal: Kalifornian rantoja. Sisältää miekkavalasaltaan.
* Hell-O-Stone: Yellowstone-kopio.
* Quake-A-Roni: Maanjäristyksestä kärsineen San Franciscon rauniot.
* Nuke York: New Yorkin radioaktiiviset rauniot.
* Bonus Area 1 ”Funtopia”: Huvipuisto.
* Bonus Area 2 ”The Gulch”: Lännenkaupunki.
Robert Bárány

**Robert Bárány** (1876 – 1936) oli itävaltalainen lääketieteilijä. Hän sai lääketieteen Nobelin palkinnon vuonna 1914 tasapainoelimiin liittyvistä tutkimuksistaan.

Bárány syntyi, kasvoi ja opiskeli Wienissä, mutta vietti muutamia vuosia Saksassa suoritettuaan lääketieteen tutkintonsa vuonna 1900.  Saadessaan tiedon Nobelista hän oli venäläisellä sotavankileirillä; hän oli toiminut Itävallan armeijan siviililääkärinä. Punaisen ristin ja Ruotsin prinssin pyynnöstä hänet vapautettiin. Elämänsä loppupuolella hän asui Ruotsissa ja työskenteli Uppsalan yliopistossa.

Bárány oli korvatautien dosentti Wienin yliopistossa. Hän tutki etupäässä sisäkorvassa olevan tasa-painoelimen (vestibulaarielin) fysiologiaa ja patologiaa sekä pikkuaivojen tauteja, ja teki alallaan siksi huomattavia ja käänteentekeviä havaintoja, että hän sai ansioidensa tunnustukseksi jo 38-vuotiaana vuoden 1914 Nobel-palkinnon. Hän oli tällöin itse venäläisten sotavankina Kaspianmeren takaisella alueella sijaitsevassa Mervin kaupungissa. Hän oli tutkijankiinnotuksesta-mennyt vapaaehtoisena lääkärinä Itävalta-Unkarin armeijaan ja joutunut sotavangiksi Przemyslin linnoituksessa.

## Lähteet

## Aiheesta muualla
* Harvinainen almu - kymmenen savuketta Nobelin palkinnonsaajalle! Muuan hupainen tapaus maailmansodan aikana Haaparannassa, Hakkapeliitta, 11.2.1936, nro 6, s. 24, Kansalliskirjaston digitaaliset aineistot
Laulut kuin unta

__NOTOC__
**Laulut kuin unta** on Jere & The Universe -yhtyeestä tutun Jere Ijäksen ensimmäinen sooloalbumi. Se julkaistiin 28. lokakuuta 2009.

## Kappaleet
Kaikki kappaleet kirjoittanut Jere Ijäs.

#Meteorologi
#Minä ja Sandra Dee
#Mun laulut on vain unta
#Kaikki mitä sanot elämästä
#Jos pilvet on haihtuneet
#Ketään ei voi palella
#Minun pitää unohtaa
#Naarmu
#Kuumeessa
#Pakko kuunnella
#Vieras syli
#Saahan koettaa

## Kokoonpano
* Jere Ijäs – laulu, kosketinsoitin, kitara, tamburiini, taustalaulu, tuottaja, miksaaja, masteroija
* Janne Kasurinen – kitara
* Antti Koivula – bassokitara, taustalaulu
* Joni Leino – rummut
* Risto Kumpulainen – piano, kosketinsoitin, taustalaulu
* Jyri Sariola – tuottaja, äänittäjä, miksaaja, masteroija, shaker, tamburiini

## Arvostelut
* Desibeli.net: 
* Soundi: 

## Aiheesta muualla
* Laulut kuin unta discogs.com -sivustolla

## Lähteet
* Edel Records Finland - Laulut kuin unta

### Viitteet
Pueraria mirifica

***Pueraria mirifica*** on Aasiassa kasvava kudzujen eli kudzupapujen sukuun kuuluva hernekasvi, jonka juuria on käytetty rohdoksena. 

*Pueraria mirifica* on isokokoinen köynnöskasvi. Sillä on kolmilehdykkäiset, kiiltävät lehdet, violetit kukat, karvaiset palkohedelmät ja myhkyräiset, päältä ruskeat, sisältä valkoiset juuret. Se kasvaa Thaimaan sademetsissä.

Kasvin valkoisista juurista kuivattua jauhetta on käytetty perinteisesti osana Thaimaan kansanlääkintää nuorentavana ravintolisänä sekä miehille että naisille 

*Pueraria mirifica* -lajia on tieteellisesti tutkittu erityisesti Thaimaassa, jossa sen on osoitettu vähentävän vaihdevuosivaivoja, kuten kuumia aaltoja, unihäiriöitä, kuivaa ihoa, korkeaa veren kolesterolia, amenorreaa sekä emättimen kuivuusoireita. Lajin on myös todettu estävän osteoporoosia hormonikorvaushoidon tapaan.

Kasvia sisältäviä ravintolisiä on vedetty Suomessa ja eräissä muissa Euroopan maissa pois markkinoilta, koska niiden ominaisuuksia ei tunneta riittävän hyvin. 

## Lähteet

## Aiheesta muualla
* Valokuvia
Pleo

**Pleo** on tekoälyllä varustettu robottidinosaurus, joka voi nähdä, kuulla, kävellä, matkia tunteita ja toimia vuorovaikutuksessa ympäristönsä kanssa. Pleo painaa 1,5 kg ja on 33 cm pitkä, ja sen esikuvana on ollut camarasauruksen poikanen. Amerikkalainen valmistaja Ugobe luokittelee Pleon *Life Form* -tuotteeksi, jolle ominainen tunnuspiirre on oman "persoonallisuuden" kehittyminen. Pleon käyttäytyminen perustuu ohjelmistoon, jonka valmistaja kuvaa yhdistävän "perustarpeet" ja "vaistot" (kuten nälkä, uni, leikkiminen ja tutkiminen) ulkoisiin ärsykkeisiin kuten ääni, valo, kosketus ja värit. Pleolla on stereokuulo, ja infrapunasensorin avulla se huomaa esteet ja objektit, eikä se esimerkiksi kävele pöydän reunan yli.

Ugobe käytti Pleon kehitystyöhön yli miljoona dollaria.  Se esiteltiin helmikuussa 2006 DEMO-konferensissa Scottsdalessa, Arizonassa. Pleon pääsuunnittelija on Caleb Chung, joka oli myös mukana suunnittelemassa 2000-luvun vaihteessa suosittua lelua, Furbya. Yhdysvalloissa Pleon hinta oli vuonna 2008 noin 350 dollaria. 

## Teknisiä tietoja
* 2 kpl 32-bittisiä mikroprosessoreja
* 4 kpl 8-bittisiä mikroprosessoreja
* 14 moottoria
* Kameraan perustuva näkö: Valon havainnointi ja navigointi
* 8 sensoria ihossa: Pää, leuka, olkapäät, selkä ja jalat
* 4 jalkapohjakytkintä
* 14 force-feedback sensoria
* Mini USB -portti ladattavaa materiaalia varten
* SD-korttipaikka Pleon lisämateriaalia varten
* Infrapunavastaanotin kahden Pleon väliseen kommunikointiin
* Kaksi kaiutinta
* Ladattava NiMH-akku

## Lähteet

## Aiheesta muualla

* The Ugobe Pleo Robotic Dinosaur Review 
* Robot Exclusive! - Inside the Ugobe Pleo  
* Bob the Pleo forum 
* Pleo in Ukraine 
* RobotsRule  
* Pleo News Blog 
* Pleo videos
Cholet Basket

**Cholet Basket** on cholet'lainen koripalloseura.

## Historia
Seura perustettiin vuonna 1975. Kauden 1987–1988 jälkeen Cholet nousi pääsarjaan. Vuosina 1998 ja 1999 seura voitti Ranskan cup-mestaruuden. Kaudella 2008–2009 seura oli EuroChallengen finaalissa, mutta hävisi sen italialaiselle Virtus Bolognalle. Kauden 2009–2010 päätteeksi seura voitti ensimmäisen Ranskan mestaruutensa.

## Lähteet

## Aiheesta muualla
* Virallinen kotisivu
Charles Richet

**Charles Robert Richet** (25. elokuuta 1850 Pariisi – 4. joulukuuta 1935 Pariisi) oli ranskalainen Collège de Francessa työskennellyt fysiologi, joka on tunnettu työstään immunologian parissa. Richet sai vuonna 1913 Nobelin lääketieteen palkinnon anafylaksian eli äkillisen ja hengenvaarallisen allergisen reaktion tutkimuksista. Tutkimuksessaan hän injektoi ankeriaan verta koiriin ja löysi siten äkillisen allergiareaktion. 

Immunologian lisäksi Richet oli kiinnostunut muun muassa yliluonnollisista ilmiöistä, pasifismista, ilmailusta ja rodunjalostuksesta. Hän harjoitti spiritualismia ja paranormaalien ilmiöiden tutkimusta. Hänen sanotaan nimenneen ektoplasman, jolla tarkoitetaan ainetta, jota syntyy henkimaailman materialisoituessa.

Richet käytti kaunokirjailijana nimeä Charles Épheyre.

## Tuotantoa verkossa
* 
* 

## Lähteet

## Aiheesta muualla
Kimmo Vyyryläinen

**Kimmo Vyyryläinen** (s. 25. heinäkuuta 1962 Kaarina) on suomalainen koripallovalmentaja ja koripalloilija.

## Ura
Vyyryläinen pelasi SM-sarjassa vuosina 1982–1998. Aktiiviuransa hän lopetti vuonna 2003, jolloin hän pelasi vielä Kaarinan Urassa I-divisioonassa.

Vyyryläinen on valmistunut Vierumäen urheiluopistolta ammattivalmentajaksi vuonna 2004. Kaudet 2000–2003 hän toimi divarissa Kaarinan Uran päävalmentaja ennen siirtymistään pääsarjassa pelanneen Korihaiden päävalmentajaksi. Valmennettuaan pääsarjassa hän siirtyi takaisin divariin Turun NMKY:n päävalmentajaksi. Marraskuussa 2007 Vyyryläinen erosi päävalmentajatehtävistään, koska seurajohdon ja hänen mielipiteensä erosivat toisistaan. Kaudeksi 2008–2009 hän teki paluun Uran päävalmentajaksi. Kauden 2010–2011 Vyyryläinen toimi Salon Vilppaan päävalmentajana.

## Lähteet
Pyhä (Mietoinen)

**Pyhä**, vakiintuneelta nimeltään **Pyhe**, joskus myös *Pyhö* on kylä ja taajama Mynämäen kunnan Mietoisissa, Varsinais-Suomessa. Se sijaitsee Laajoen rannalla. Pyhä-nimitystä käytetään myös koko sitä ympäröivästä taajama-alueesta. Pyhän kylä käsittää kuitenkin vain pienen osan alueesta, sillä suuri osa taajamasta sijaitsee läheisten Saaren ja Valaskallion kylien alueella.

## Historia

Kylässä on historiallisen ajan alussa ollut kaksi yhden manttaalin tilaa, jotka olivat rälssimaana 1500-luvulla. Saman vuosisadan lopulla tilat olivat myös vähän aikaa kuninkaan omaisuutta. Tiloista muodostettiin säterit 1600-luvun alussa, mutta toinen tiloista autioitui vuosisadan aikana. Seuraavalla vuosisadalla, 1700-luvulla kylässä oli lähteiden mukaan jälleen kaksi tilaa, Haakari ja Punta eli Isotalo.

Haakari ostettiin perintötilaksi 1760-luvulla ja jaettiin Ylis- ja Alishaarin tiloiksi. Myös Punnan tila jaettiin Ylis- ja Alispunnaksi. Alun perin molempien Haakarin tilojen talouskeskukset sijaitsivat vierekkäin, mutta myöhemmin Ylishaakarin rakennukset siirrettiin kauemmas kylätontista. Ylispunta puolestaan hävisi 1900-luvun alussa ja niiden paikalle rakennettiin Mietoisten maamiesseurantalo vuonna 1922. Kylän mailla asui vuosisadan alussa myös lukuisia mäkitupalaisia.

## Kylämaisema ja luonto

Laajoen laaksoon rakentunut kyläkeskus on rakenteeltaan tiivis ja se on säilyttänyt hyvin 1920-luvulla muodostuneen ilmeensä. Kylään myöhemmin rakennetut talot on pystytetty pääosin Pyhäntien varteen. Kylän pohjois- ja itäpuoli muodostuvat laajoista peltoaukeista.

### Ilmasto
Pyheen vuotuinen vuorokauden keskimääräinen ylin lämpötila on koko Suomen korkein.

## Kylän ja taajaman palvelut
Varsinainen Pyheen kylä sijaitsee alueen pohjoisosassa, jossa sijaitsee muun muassa Mietoisten maamiesseurantalo. Pyhäntien varressa ja Valaskallion  kylässä sijaitsevassa 1909 rakennetussa ja 1930 laajennetussa Pyhän koulussa on ala-aste ja sen yhteydessä päiväkoti. Kylän eteläpuolella, Lauttanpään puretun höyrylaivalaiturin läheisyydessä eli nykyisen Kustavin- ja Pyhäntien risteyksessä puolestaan sijaitsee talkoovoimin rakennettu Pyheen kylätori. 

## Lähteet

* 

* 

* 

### Viitteet
Mustan laguunin hirviö

**Mustan laguunin hirviö** () on vuonna 1954 valmistunut Jack Arnoldin ohjaama yhdysvaltalainen tieteiskauhuelokuva. Tarinassa tutkimusryhmä löytää Amazonilta oudon olion käden, ja olio paljastuu hirviöksi, ”kalaihmiseksi”, joka rakastuu erääseen ryhmän jäsenistä.

Elokuva on mustavalkoinen, ja se kuvattiin kolmiulotteisena. 

## Rooleissa

## Aiheesta muualla
*
Wilhelm Tell (televisiosarja)

***Wilhelm Tell*** () on Anthony Horowitzin luoma seikkailupainotteinen televisiosarja, jota kuvattiin kahden tuotantokauden verran vuosina 1987–1989. Sarjan tuottivat yhdysvaltalaiselle The Family Channelille Steven North ja Richard Schlesinger yhteistyössä ranskalaisen FR3-televisioyhtiön kanssa. Kuvauspaikkana toimi Ranska.

Tarina asettuu 1300-luvun Itävaltaan. Wilhelm Tell (Will Lyman) taistelee selviytyäkseen pahaa kuvernööriä, Gessleriä (Jeremy Clyde) vastaan, jonka aikomuksena on riistää oikeudet paikallisilta kyläläisiltä. Kaikki alkaa kun Tellin poika, Matthew (David Barry Gray), hankkiutuu hankaluuksiin Gesslerin sotilaiden kanssa. Lopulta Wilhelm Tellin ainoaksi keinoksi pelastaa poikansa on itse ampua omena jalkajousella hänen päänsä päältä. Tästä alkaa tarina jossa Wilhelm Telliä viedään erinäisiin seikkailuihin 72:n jakson verran.

## Rooleissa
* William Tell – Will Lyman
* kuvernööri Hermann Gessler – Jeremy Clyde
* Blade – Melinda Mullins
* Roland – Valentine Pelka
* Matthew Tell – David Barry Gray
* Katrina Tell – Anne Lonnberg
* Tyroll – Hans Meyer
* Horst – Nick Brimble
* Conrad – John Otway
* Arris – Robert Addie
* Stefan – Conrad Phillips
* Weevil – Bernard Spiegel
* Ambrose – Bertie Cortez
* Eleanor – Dana Barron

## Vierailijoita
* keisari – Guy Rolfe
* Ignatius – Johnny Crawford
* Gaston – Brian Blessed
* prinsessa – Valerie Steffen
* kaartinkapteeni – Steve Buscemi
* François Arconciel – Roger Daltrey
* Sara Guidotti – Sarah Michelle Gellar

## Aiheesta muualla
* Fanisivut
Odessa (järjestö)

**ODESSA** (sak.  **''O**rganisation **d**er **e**hemaligen **SS**-**A**ngehörigen* eli *Entisten SS-jäsenten järjestö*) on [[salaseura]], joka perustettiin [[toinen maailmansota|toisen maailmansodan]] loppupuolella tarkoituksena pelastaa korkea-arvoisia tai varakkaita [[Saksan kansallissosialistinen työväenpuolue|Saksan kansallissosialistisen työväenpuolueen]] kannattajia uhkaavalta vankeudelta.

[[Frederick Forsyth]] kirjoitti 1972 aiheeseen liittyvän romaanin *Odessan miehet*, josta sovitettiin samanniminen elokuva *Odessan miehet* vuonna 1974. Myös kirjailija [[Ira Levin]] käsittelee Odessaa kirjassan *Mengelen pojat'' vuodelta 1976, josta on tehty myös elokuva nimeltä Brasilian pojat.

## Lähteet

* 
*
*

### Viitteet

## Kirjallisuutta
* 
*
Anders Kallur

**Anders Kallur** (s. 6. kesäkuuta 1952 Ludvika, Ruotsi) on uransa lopettanut ruotsalainen jääkiekkoilija, pelipaikaltaan hyökkääjä.

Kallur pelasi kaudet 1975–1979 kotimaansa pääsarjassa Elitserienissä ja edusti sinä aikana MODOta, Södertäljea ja Djurgårdensia. Kaudeksi 1979–1980 Kallur teki sopimuksen NHL:n New York Islandersin kanssa. Kalluria ei koskaan varattu NHL:ään, vaan hän teki sopimuksen vapaana pelaajana. 

Kallur pelasi koko kuusi kautta kestäneen NHL-uransa Islandersissa ja voitti neljällä ensimmäisellä kaudellaan kullakin Stanley Cupin. Yhdessä Stefan Perssonin kanssa hän oli ensimmäinen eurooppalainen Stanley Cup-voittaja. 

Nykyisin Kallur toimii Islandersin kykyjenetsijänä.

Kallurin tyttäret Jenny ja Susanna ovat menestyneitä yleisurheilijoita. 

## Tilastot

## Lähteet
*
*
*
Steve Kmak

**Steve "Fuzz" Kmak** (s. 1970) on yhdysvaltalainen basisti, joka oli Disturbedin alkuperäinen basisti. Hän oli Disturbedin jäsen vuosina 1996–2003. Kmakilla on vaimo ja kaksi lasta. 

Vuonna 2025 Kmak palasi iertueelle Disturbedin kanssa. 

## Lähteet
Niels K. Jerne

**Niels Kaj Jerne** (23. joulukuuta 1911 – 7. lokakuuta 1994) oli tanskalainen immunologi. Hän sai yhdessä Georges J. F. Köhlerin ja César Milsteinin kanssa Nobelin lääketieteen palkinnon vuonna 1984 työstään immuunijärjestelmän tutkimuksessa ja monoklonaalisten vasta-aineiden tuottamisesta. 

Jerne syntyi vuonna 1911 Lontoossa, jonne hänen vanhempansa olivat muuttaneet Tanskasta vuotta aiemmin. Ensimmäisen maailmansodan aikana perhe muutti Alankomaihin ja Jerne vietti nuoruutensa Rotterdamissa. Opiskeltuaan kaksi vuotta fysiikkaa Leidenin yliopistossa Jerne muutti Kööpenhaminaan ja vaihtoi opiskelualansa lääketieteeseen. Hän valmistui Kööpenhaminan yliopiston lääketieteellisestä vuonna 1947 ja vuonna 1951 hän väitteli tohtoriksi aiheenaan vasta-aineiden affiniteetti eli sitoutumisvoima. Vuosina 1943–1956 Jerne oli tutkijana Tanskan Kansallisessa Seerumi-instituutissa ja tänä aikana hän kehitteli vasta-aineiden kehittymisteorian, mistä hän sai kansainvälistä tunnustusta. Vuonna 1956 hän meni Geneveen Maailman terveysjärjestöön biologisten standardien ja immunologian osastojen johtajaksi. Vuonna 1962 Jerne lähti neljäksi vuodeksi Yhdysvaltoihin Pittsburghin yliopistoon mikrobiologian professoriksi ja mikrobiologian osaston johtajaksi. Hän jatkoi Maailman terveysjärjestössä immunologian asiantuntijapaneelissa Yhdysvaltoihin muuttamisen jälkeenkin. Vuonna 1966 Jerne palasi Eurooppaan, kokeellisen terapian professoriksi Frankfurtin Johann Wolfgang Goethe -yliopistoon. Vuonna 1969 hän vaihtoi jälleen työtään siirtyen Sveitsin Baseliin, jossa hän toimi Baselin Immunologian Instituutin johtajana eläkkeelle siirtymiseensä saakka vuoteen 1980. 1970- ja 1980-luvuilla Jerne oli immuunijärjestelmän teorian kehittelyn uranuurtajia. Hän oli monien yliopistojen kunniatohtori ja monien tiedeyhteisöjen jäsen.

Jerne avioitui kolme kertaa ja hänellä oli kolme poikaa: Ivar (s.&nbsp;1936) ja Donald (s.&nbsp;1941) Tjek Jernen kanssa ja Andreas Wettstein (s.&nbsp;1971) Gertrud Wettsteinin kanssa.

## Aiheesta muualla
* Niels K. Jernen esittely Nobelprize.org-sivustolla.